
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση του Οργανισμού του ιδρύματος με την επωνυμία «ΦΙ¬ 
ΛΑΝΘΡΩΠΙΚΟΝ ΙΔΡΥΜΑ “ΚΡΗΤΙΚΗ ΕΣΤΙΑ”» που κυρώθηκε 
με το 503/1963 Β. Δ/γμα (143 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της 63783/27.3.1963 πράξης του συμβολαιο¬ 
γράφου Αθηνών Πολύδωρα Ν. Βαρδουλάκη, με την οποία συστήθηκε 
ίδρυμα με την επωνυμία «ΦΙΛΑΝΘΡΩΠΙΚΟΝ ΙΔΡΥΜΑ “ΚΡΗΤΙΚΗ 
ΕΣΤΙΑ”», β) του 503/1963 Β.Δ/τος με το οποίο εγκρίθηκε η σύσταση 
του ανωτέρω ιδρύματος και κυρώθηκε ο Οργανισμός του, γ) του άρθρου 
98 του Α.Ν. 2039/39 και δ) των άρθρων ΙΙΟ και 119 του Αστικού 
Κώδικα. 


2. Την 7013/1985 απόφαση του Εφετείου Αθηνών. 

3. Το 21/5.2.1991 πρακτικό του Διοικητικού Συμβουλίου, καθώς 
και το από 24.2.1991 πρακτικό της Γενικής Συνέλευσης των ιδρυτι¬ 
κών Αρωγών Σωματείων του ανωτέρω ιδρύματος. 

4. Την 29.10.1991 γνωμοδότηση του Συμβουλίου Εθνικών Κληρο¬ 
δοτημάτων, με πρόταση των Υπουργών Υγείας, Πρόνοιας και Κοινωνι¬ 
κών Ασφαλίσεων και Οικονομικών, αποφασίζουμε: 

Άρθρο μόνο 

Εγκρίνουμε την τροποποίηση του Οργανισμού Διοίκησης και Διαχεί¬ 
ρισης του Ιδρύματος με την επωνυμία «ΦΙΛΑΝΘΡΩΠΙΚΟΝ ΙΔΡΥΜΑ 
“ΚΡΗΤΙΚΗ ΕΣΤΙΑ”», σύμφωνα με τις τροποποιήσεις που αποφάσισε 
το Διοικητικό Συμβούλιο αυτού κατά τη συνεδρίαση 21/5.2.1991, ως 
κατωτέρω: 

1) Στο άρθρο 1 του Οργανισμού (Έδρα - μορφή νομικού προσώπου): 
Η μέχρι σήμερα επωνυμία του ιδρύματος «ΦΙΛΑΝΘΡΩΠΙΚΟΝ 
ΙΔΡΥΜΑ “ΚΡΗΤΙΚΗ ΕΣΤΙΑ”»» τροποποιείται σε «ΠΝΕΥΜΑΤΙΚΟ 
ΙΔΡΥΜΑ “ΚΡΗΤΙΚΗ ΕΣΤΙΑ”. 

2) Το άρθρο 2 του Οργανισμού του ιδρύματος (Σκοπός) αντικαθίστα¬ 
ται ως εξής: 

1. Θεμελιώδης σκοπός του ιδρύματος είναι η ηθική και υλική ενί¬ 
σχυση σπουδαστών Κρητικής καταγωγής, οι οποίοι δεν έχουν οικονο¬ 
μική ευχέρεια και διακρίνονται για επιμέλεια και ήθος. 

Η ενίσχυση αυνίσταται στην παροχή στέγης, υποτροφιών, απονομή 
βραβείων, οικονομικές ενισχύσεις κ.α. 

2. Η ηθική και υλική ενίσχυση και συμπαράσταση σε Κρητικούς που 
διακρίνονται στην επιστήμη και την τέχνη. 

3. Η παροχή οικονομικής ενίσχυσης σε αναξιοπαθούντες Κρητικούς, 
συνισταμένη κυρίως σε ιατρική, φαρμακευτική και νοσοκομειακή περί¬ 
θαλψη. 

4. Το Διοικητικό Συμβούλιο παράλληλα με τη λειτουργία σπουδαστι¬ 
κής Εστίας για χάρη πληρέστερης εκπαίδευσης των νέων, της πνευμα¬ 
τικής, επιστημονικής, λογοτεχνικής και καλλιτεχνικής ανάπτυξής τους 
γενικά και τη διαφύλαξη της πολιτιστικής κληρονομιάς της Κρήτης, 
μπορεί να διαμορφώσει και αξιοποιήσει ανάλογα τις αίθουσες του βασι¬ 
κού κτιρίου, στην οδό Στράβωνος 12, ώστε τούτο να αποτελέσει το 
πνευματικό ίδρυμα της Κρήτης, με τη λειτουργία βιβλιοθήκης, εκθεσια¬ 
κών χώρων, πολιτιστικών, καλλιτεχνικών εκδηλώσεων, εκδόσεων κ.ά. 

5. Ο τρόπος εκτέλεσης καθενός από τους ανωτέρω σκοπούς, ο χρό¬ 
νος εκτέλεσής του και η διεύρυνση οποιοσδήποτε από αυτούς είναι στην 
κρίση του Διοικητικού Συμβουλίου, με μόνο τον περιορισμό πάντως, ότι 
υπέρ των σπουδαστών θα διατίθεται ετησίως ποσοστό όχι κατώτερο του 
εξήντα επί τοις εκατό (60%) από τα καθαρά έσοδα του ιδρύματος. 

3) Στο άρθρο 3 (Πόροι): Η α' περίπτωση αντικαθίσταται ως εξής: Τα 
από την εκμετάλλευση των ακινήτων του ιδρύματος έσοδα. 

Η γ' περίπτωση αντικαθίσταται ως εξής: 

Πάγιες αρωγές και δωρεές των Κρητικών Σωματείων και φυσικών 
προσώπων. 

4) Στο άρθρο 4 (Διοίκησις - Γενική Συνέλευσις): 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρ. 1 αντικαθίσταται ως εξής: 

Το ίδρυμα διοικείται από Διοικητικό Συμβούλιο τριετούς θητείας, 
αποτελούμενο από δώδεκα (12) συμβούλους, τρεις (3) από κάθε Νομό 
της Κρήτης καταγόμενοι, ανεξαρτήτως φύλου, το αξίωμα των οποίων 
είναι τιμητικό και άμισθο, χωρίς καμία παροχή, εκλεγόμενοι από Συνέ¬ 
λευση, σχετικά με την οποία κατωτέρω: 

Η παρ. 2 αντικαθίσταται ως εξής: 

Η Συνέλευση αποτελείται από τους εκπροσώπους των Κρητικών Σω¬ 
ματείων που λειτουργούν νόμιμα στην περιφέρεια του Νομού Αττικής 
και έχουν καταβάλει την ετήσια αρωγή τους. 

Η παρ. 3 αντικαθίσταται ως εξής: 

Η Συνέλευση συνέρχεται μετά από πρόσκληση του απερχόμενου Διοι¬ 
κητικού Συμβουλίου του ιδρύματος ή σε περίπτωση παράλειψης αυτού 
οποιουδήποτε αρωγού Σωματείου, που αποστέλλεται στα αρωγά Σω¬ 
ματεία πριν από τριάντα (30) τουλάχιστον ημέρες και δημοσιεύεται 
εντός της ανωτέρω προθεσμίας σε δύο τουλάχιστον Κρητικές εφημερί¬ 
δες που εκδίδονται στην Αθήνα, τακτικά μεν κάθε τρίτο έτος, και μάλι¬ 
στα-την πρώτη Κυριακή μετά τη 15 Ιανουάριου του έτους που αρχίζει 
ύστερα από τη λήξη της θητείας του Διοικητικού Συμβουλίου του Ιδρύ¬ 
ματος, έκτακτα δε όταν δεν είναι δυνατή η νόμιμη συγκρότησή του, 
λόγω παραίτησης, θανάτου ή απόλυσης συμβούλων. 

Το Διοικητικό Συμβούλιο μπορεί ύστερα από απόφασή του να καλέσει 
τη Συνέλευση προκειμένου να προβεί σε ενημέρωση ή ανακοινώσεις ή 
τροποποίηση του Οργανισμού. 

Τα εδάφια 1 και 2 της παρ. 4 αντικαθίστανται ως εξής: 

Κατά τη Συνέλευση το απερχόμενο Διοικητικό Συμβούλιο θα υποβά- · 
λει προς αυτή έκθεση πεπραγμένων της θητείας του, καθώς και κατά¬ 
λογο με έξι (6) τουλάχιστον έγκριτα πρόσωπα υποψηφίων από κάθε 
Νομό της Κρήτης μαζί με τις τυχόν αιτήσεις προς αυτό άλλων Κρητι¬ 
κών επιθυμούντων να εκθέσουν υποψηφιότητα ή προτάσεις κάποιου 
Σωματείου υποδεικνύοντας άλλα πρόσωπα ή και αιτήσεις συμβούλων 
των οποίων λήγει η θητεία, που προσφέρονται να συνεχίσουν τις υπηρε¬ 
σίες τους. Οι αιτήσεις ή προτάσεις υποψηφίων πρέπει να υποβάλλονται 
πέντε (5) τουλάχιστον ημέρες πριν από την ημέρα που ορίστηκε για τη 
Συνέλευση, σε τρόπο ώστε να καταρτίζεται έγκαιρα συγκεντρωτικός 
κατ’ αλφαβητική σειρά πίνακας των εκλόγιμων και η εκτύπωση από το 
Ίδρυμα των ψηφοδελτίων. 

Η παρ. 5 αντικαθίσταται ως εξής: 

Η συνέλευση θεωρείται ότι είναι σε απαρτία, αν παρίσταται σε αυτή το 
μισό πλέον ενός του αριθμού των Σωματείων τα οποία βρίσκονται τα- 
μειακώς εντάξει, δηλαδή αρωγά του ιδρύματος κατά την τριετία που 
λήγει. Σε περίπτωση μη απαρτίας κατά την πρώτη συνεδρίαση η Συνέ¬ 
λευση συνέρχεται την επόμενη Κυριακή και θεωρείται ότι είναι σε απαρ¬ 
τία οσαδήποτε και αν προσέλθουν δικαιούμενα ψήφου Σωματεία. 

Η παρ. 6 αντικαθίσταται ως εξής: 

Η Συνέλευση εκλέγει τον Πρόεδρο αυτής, οι δε αποφάσεις της λαμβά- 
νονται κατά πλειοψηφία, κάθε Σωματείου έχοντος ανά μία ψήφο, πλην 
της Παγκρήτιας Ένωσης που έχει τόσες ψήφους όσες το μισό του αριθ¬ 
μού των παρόντων και δικαιουμένων ψήφου Σωματείων πλέον ενός, 
εφόσον ο αριθμός αυτών είναι περιττός. 

Η παρ. 10 αντικαθίσταται ως εξής: 

Στην περίπτωση κατά την οποία για τους λόγους της τρίτης παρα¬ 
γράφου του παρόντος άρθρου παρίσταται ανάγκη έκτακτης Συνέλευσης, 
αυτή συγκαλείται από τους εναπομείναντες συμβούλους ή την πλειοψη¬ 
φία τους με πρόσκλησή τους που δημοσιεύεται πριν από τριάντα (30) 
ημέρες σε δύο ημερήσιες εφημερίδες της πρωτεύουσας. 

5) Το άρθρο 5 (Αντίκατάστασις μέλους) αντικαθίσταται ως εξής: 

1. Σε περίπτωση μή αποδοχής της εκλογής ή κενώσεως της θέσης 
μέλους του Διοικητικού Συμβουλίου από οποιαδήποτε αιτία, θα αντικα¬ 
θίσταται από το αναπληρωματικό μέλος από τον ίδιο με αυτό Νομό. 

2. Μέλος Διοικητικού Συμβουλίου που απουσιάζει αδικαιολόγητα επί 
τρεις συνεχείς τακτικές συνεδριάσεις, αντικαθίσταται με απόφαση του 
Διοικητικού Συμβουλίου από το αναπληρωματικό σύμφωνα με τα ανω- 
,τέρω. 

6) Η παρ. 1 του άρθρου 6 (Διοικητικόν Συμβούλων, συνεδρίασις, 
απαρτία) αντικαθίσταται ως εξής: 

Το Διοικητικό Συμβούλιο του ιδρύματος συνερχόμενο σε πρώτη συνε¬ 
δρίαση αυτού εντός δέκα ημερών από της εκλογής, συγκαλουμένη από 
τον πλειοψηφίσαντα σύμβουλο, εκλέγει με μυστική ψηφοφορία τον Πρό¬ 
εδρο, τον Αντιπρόεδρο, το Γενικό Γραμματέα, τον Ταμία και τον 
Έφορο του Ιδρύματος. 


Η παρ. 2 διαγράφεται. 

7) Το άρθρο 23 (Εσωτερικός Κανονισμός) αντικαθίσταται ως εξής: 

Με εσωτερικό κανονισμό του ιδρύματος ο οποίος καταρτίζεται από το 

Διοικητικό Συμβούλιο, ρυθμίζονται ειδικότερα τα καθήκοντα του προ¬ 
σωπικού, οι άδειες και γενικά η διοικητική θέση και συμπεριφορά και ο 
τακτικός έλεγχος αυτού, ο τρόπος παρασκευής και διανομής συσσιτίου 
σε περίπτωση που παρέχεται τροφή, η παροχή φαρμάκων, η ευταξία 
μέσα στο ίδρυμα καθώς και οποιοδήποτε άλλο θέμα που αφορά στην 
ομαλή διοίκηση και εύρυθμη λειτουργία του ιδρύματος. 

8) Το άρθρο 26 (τροποποίησις καταστατικού) αντικαθίσταται ως 

εξής: 

Το παρόν καταστατικό μπορεί να τροποποιηθεί με απόφαση του Διοι¬ 
κητικού Συμβουλίου που λαμβάνεται σε συνεδρίαση αυτού, κατά την 
οποία πρέπει να παρίστανται δέκα (10) τουλάχιστον από τα μέλη του 
και η οποία εγκρίνεται από τη Συνέλευση, αφού ακολουθηθεί η από τις 
σχετικές διατάξεις του Α.Ν. 2039/39 προβλεπόμενη διαδικασία. 

9) Το άρθρο 28 (Ευεργέται και Δωρηταϊ) αντικαθίσταται ως εξής: 

Το Διοικητικό Συμβούλιο του ιδρύματος μπορεί να ανακηρύσσει δω¬ 
ρητές, μεγάλους δωρητές, ευεργέτες και μεγάλους ευεργέτες του ιδρύ¬ 
ματος και να απονέμει τιμητικές διακρίσεις σε φυσικά ή νομικά πρό¬ 
σωπα. 

Δωρητές ανακηρύσσονται οι αφιερούντες στο ίδρυμα άνω των διακο- 
σίων χιλιάδων (200.000) δραχμών. 

Μεγάλοι δωρητές άνω των πεντακοσίων χιλιάδων (500.000) δραχ- 
μών. 

Ευεργέτες άνω του ενός εκατομμυρίου (1.000.000) δραχμών. 

Μεγάλοι ευεργέτες άνω των πέντε εκατομμυρίων (5.000.000) 
δραχμών. 

Τα ανωτέρω ποσά μπορούν να αναπροσαρμόζονται με απόφαση του 
Διοικητικού Συμβουλίου, τα δε ονόματα αυτών θα γράφονται πάνω σε 
εντοιχισμένη μαρμάρινη πλάκα. 

Σε περίπτωση δωρεών σε ακίνητα ή τίτλους γίνεται ανάλογος εκτί¬ 
μηση από το Διοικητικό Συμβούλια. 

10) Το άρθρο 29 (Αρχική διοίκησις ιδρύματος) διαγράφεται. 

Στον Υπουργό Υγείας, Πρόνοιας και Κοινωνικών Ασφαλίσεων και 

Υπουργό Οικονομικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 13 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΙΩΑΝ. ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

- ♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 7/οικ.340 (2) 

Συνέχιση της υγειονομικής περίθαλψης των υπαλλήλων των οποίων η 
σύνταξη αναστέλλεται λόγω μη συμπληρώσεως του ορίου ηλικίας. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137 Α’) «Κυβέρνηση και 
Κυβερνητικά όργανα». 

2. Τις διατάξεις του εδαφ. γ της παρ. 6 του άρθρου 3 του Ν. 1976/ 
1991 (ΦΕΚ 84 Α'). 

3. Τις διατάξεις της αρ. Υ1540/18.9.91 (ΦΕΚ 754 Β’) «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων Δ. Σιούφα», αποφασίζουμε: 

1. Οι υπάλληλοι της παρ. 4 της παρούσας απόφασης, για τους 
οποίους έχει ανασταλεί η καταβολή της σύνταξης μέχρι της συμπλήρω¬ 
σης του ορίου ηλικίας συνταξιοδότησης, σύμφωνα με τις διατάξεις του 
Ν. 1976/91, μπορούν εάν το επιθυμούν να ζητήσουν με αίτησή τους, 
την συνέχιση της ασφάλισης, για υγειονομική περίθαλψη των ιδίων και 
των προστατευομένων μελών της οικογένειάς των στον ίδιο φορέα, εφό¬ 
σον δεν υπαχθούν, εξ ίδιου δικαιώματος, στην ασφάλιση άλλου Φορέα 
Υγείας. 

2. Για την συνέχιση της ασφάλισης υγειονομικής περίθαλψης κατα- 

βάλλεται από τον αποχωρούντα υπάλληλο η εισφορά ασφαλισμένου του 
Φορέα Υγείας στον οποίο ανήκει που καταβάλλει ο εν ενεργεία υπάλλη¬ 
λος με την ίδια υπηρεσιακή κατάσταση. 

Η καταβολή της εισφοράς γίνεται μέχρι του τέλους του μήνα στον 
οποίο αντιστοιχεί. 

. Καθυστέρηση καταβολής της εισφοράς αυτής πέραν των τριών (3) 
μηνών, από τότε, που έχει καταστεί απαιτητή, συνεπάγεται απώλεια 
του δικαιώματος για τη συνέχιση της ασφάλισης. 

3. Όλα τα πρόσωπα, που αναφέρονται στην παράγραφο 4 της από¬ 
φασης αυτής υποχρεούνται μέσα στο μήνα Ιανουάριο κάθε έτους να υπο¬ 
βάλλουν, στην αρμόδια υπηρεσία του Φορέα Υγείας βεβαίωση της υπη¬ 
ρεσίας τους, στην οποία θα αναφέρονται αναλυτικά οι αποδοχές του 
προηγούμενου έτους, τις οποίες θα ελάμβαναν αν ευρίσκοντο σε υπηρε¬ 
σία. 

4. Η παρούσα απόφαση έχει εφαρμογή για τους αποχωρούντες υπαλ¬ 
λήλους: α) Των ΟΤΑ, β) των ΝΠΔΔ, που συνταξιοδοτούνται από το. 
ΙΚΑ, βάσει ιδιαιτέρων νομοθετημάτων, που είτε παραπέμπτουν τις δια¬ 
τάξεις των δημοσίων υπαλλήλων είτε επαναλαμβάνουν κατά βάση τις 
διατάξεις αυτές γ) του ΟΣΕ, που εξέρχονται από την υπηρεσία μετά την 
έναρξη της ισχύος του Ν. 1976/1991 και διέπονται άπό το συνταξιοδο- 
τικό καθεστώς του Ν.δ/τος 3395/1955 (ΦΕΚ Α’ 276) που δεν συντα- 
ξιοδοτούνται από το δημόσιο. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα. 12 Μαρτίου 1992 

. Ο ΥΦΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 19965 (3) 

Κύρωση Κανονισμού Εσωτερικής Υπηρεσίας Πρωτοδικείου Αλεξαν¬ 
δρούπολης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού δικαστηρίων 
και κατάστασης δικαστικών λειτουργών (Κυρ. Ν. 1756/1988) (ΦΕΚ 
35/Α'/26.2.1988), όπως αντικαταστάθηκε από το άρθρο 5 του 
Ν. 1868/1989 (ΦΕΚ 230/Α710.10.1989). 

2. Το έγγραφο του Προέδρου Πρωτοδικών Αλεξανδρούπολης με τον 
αριθμό 143/17.2.92, αποφασίζουμε: 

Κυρώνεται ο Κανονισμός της Εσωτερικής Υπηρεσίας του Πρωτοδι¬ 
κείου Αλεξανδρούπολης όπως διαμορφώθηκε με την 1/10.2.1992, 
απόφαση της Ολομέλειας του δικαστηρίου αυτού η οποία έχει ως εξής: 

Για τους λόγους αυτούς: 

Τροποποιεί το τελευταίο εδάφιο της παραγράφου 2 του άρθρου 3 (κε¬ 
φάλαιο δεύτερο) του κανονισμού της εσωτερικής Υπηρεσίας του Πρωτο¬ 
δικείου Αλεξανδρούπολης, που κυρώθηκε με την υπ’ αριθμ. 95865/ 
19.11.1991 απόφαση του Υπουργού Δικαιοσύνης, όσον αφορά την 
ημέρα εκδικάσεως των αστικών υποθέσεων εκούσιας δικαιοδοσίας και 
άνευ πινακίου, αντί της Δευτέρας, κάθε Τετάρτη ανά 15 ημέρες και δια¬ 
τυπώνει το εδάφιο αυτό (δεύτερη σελίδα του δευτέρου φύλλου, στίχοι 21 
και 22), από «Συνεδριάζει κάθε ημέρα Δευτέρα ανά 15 ημέρες», σε «Συ¬ 
νεδριάζει ημέρα Τετάρτη ανά 15 ημέρες». 

Ο Πρόεδρος 
ΝΙΚΟΛΑΟΣ ΖΑΪΡΗΣ 
Ο Εισαγγελέας 
ΕΜΜ. ΡΑΣΙΔΑΚΗΣ 
Η Γραμματέας 
ΜΥΡΣΙΝΗ ΧΑΛΙΚΙΑ 
Οι Δικαστές 

Μυρσίνη Παπαχίου, Γεώργιος Κουρούσης, Μαρία Τόμου, 
ι Τρανή Κυριακίδου Πρωτόδικες και 

Απόστολος Ντίτουρας Πάρεδρος Πρωτοδικείου 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 


Αριθ. 12765 (4) 

Κύρωση Κανονισμού Εσωτερικής Υπηρεσίας του Ειρηνοδικείου 
Καλλιθέας- 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του κώδικα οργανισμού δικαστηρίων 
και κατάστασης δικαστικών λειτουργών (Κ.Ν. 1756/1988 (ΦΕΚ 35/ 
Α'/26.2.1988), όπως αντικαταστάθηκε από το άρθρο 5 του Ν. 1868/ 
1989 (ΦΕΚ 230/Α’/10.10.1989). 

2. Το έγγραφο του Ειρηνοδικείου Καλλιθέας με τον αριθμό 8/ 
18.1.1992, αποφασίζουμε: 

Κυρώνεται ο Κανονισμός Εσωτερικής Υπηρεσίας του Ειρηνοδικείου 
Καλλιθέας όπως καταρτίστηκε με την 3014/1991 απόφαση της ολο¬ 
μέλειας του δικαστηρίου αυτού η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ ΚΑΛΛΙΘΕΑΣ 

ΚΕΦΑΛΑΙΟ ΠΡΩΤΟ 

Άρθρο Ιο 

Το Ειρηνοδικείο συνεδριάζει για την εκδίκαση των πολιτικών υποθέ¬ 
σεων που ανήκουν στην αρμοδιότητά του, τις παρακάτω ημέρες και 
ώρες: 

Α. ΠΟΛΙΤΙΚΕΣ ΥΠΟΘΕΣΕΙΣ 

1) Θα εκδικάζονται υποθέσεις τακτικής διαδικασίας και διαδικασίας 
αυτοκινήτων, ημέρα της εβδομάδας ΤΕΤΑΡΤΗ και ώρα 09.00 π.μ., 
σε δύο δικασίμους κάθε μήνα και μια Τετάρτη κάθε μήνα θα προσδιορί¬ 
ζονται μικροδιαφορές. 

2) Υποθέσεις Μισθωτικών διαφορών, εργατικών, ανακοπών, πιστω¬ 
τικών τίτλων θα εκδικάζονται, ημέρα της εβδομάδος ΠΕΜΠΤΗ και 
ώρα 09.00' π.μ. σε τρεις ή τέσσερις δικασίμους κάθε μήνα. 

3) Ασφαλιστικά Μέτρα και αιτήσεις εκούσιας δικαιοδοσίας κάθε Πα¬ 
ρασκευή ή και όλες τις άλλες ημέρες της εβδομάδάς και από ώρα 09.00 
π.μ. - 13.00 μ.μ., λαμβανομένου υπόψη του επείγοντος τους. 

Άρθρο 2ο 

Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών, δηλαδή από 1ης 
Ιουλίου μέχρι και την 15ην Σεπτεμβρίου. 

β) Κατά την χρονική περίοδο από 22 Δεκεμβρίου κάθε χρόνου μέχρι 
και την 7η Ιανουάριου του επομένου χρόνου. 

γ) Κατά την Μεγάλη Εβδομάδα και την εβδομάδα της Διακαινησί- 
μου. 

Κατά τις παραπάνω αναφερόμενες χρονικές περιόδους διακοπών, ο 
Προϊστάμενος του Ειρηνοδικείου μπορεί, όταν κατά την κρίση του, 
υπάρχει κίνδυνος από την αναβολή, να ορίζει έκτακτες δικασίμους με 
τον όρο της τήρησης των διατάξεων που ισχύουν. 

Άρθρο 3ο 

Κατά την περίοδο των διακοπών (1η Ιουλίου μέχρι 15 Σεπτεμβρίου) 
δικάζονται κατ’ εξαίρεση οι υποθέσεις που αναφέρονται στο άρθρο 27 
παρ. 1 του «Κώδικα Οργανισμού Δικαστηρίων». Ειδικότερα δικάζονται 
α) κατά το παραπάνω χρονικό διάστημα εκτός από το μήνα Αύγουστο· 
1) υποθέσεις τις οποίες ο Δικαστής που διευθύνει το Ειρηνοδικείο χαρα¬ 
κτήρισε ως κατεπείγουσες και 2) οι υποθέσεις που αφορούν διαταγές 
πληρωμής και β) καθ’ όλο το παραπάνω χρονικό διάστημα οι υποθέσεις 
που αφορούν λήψη ασφαλιστικών μέτρων ή την αναστολή εκτέλεσης 
αποφάσεων. 

Άρθρο 4ο 

1) Διαταγές πληρωμής εκδίδονται κάθε Τρίτη και Παρασκευή. 

2) Ημέρα διεξαγωγής αποδείξεων ξένων Αρχών (Δικαστηρίων 
κ.λπ.) ορίζεται η Δευτέρα κάθε εβδομάδος και από ώρα 9 έως 11. 

Άρθρο 5ο 

1) Ο Προϊστάμενος του Ειρηνοδικείου καθορίζει την μηνιαία υπηρε¬ 
σία των Δικαστών, όπως και την υπηρεσία έδρας. 


1902 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Αντίγραφο της κατάστασης της μηνιαίας υπηρεσίας των Δικα¬ 
στών τοιχοκολλείται στο γραφείο Δικαστών. 

Άρθρο 6ο 

Οι ημέρες συνεδρίασης της Ολομέλειας ορίζονται από τον Προϊστά¬ 
μενο του Ειρηνοδικείου. Τα μέλη αυτής καλούνται από τον Προϊστάμενο 
να παραστούν στην συνεδρίαση που έχει ορισθεί, εγγράφως και πριν από 
πέντε (5) ημέρες από αρμόδιο υπάλληλο του Ειρηνοδικείου. 

ΚΕΦΑΛΑΙΟ ΔΕΥΤΕΡΟ 
ΤΜΗΜΑ ΓΡΑΜΜΑΤΕΙΑΣ 
Άρθρο 7ο 

Η γραμματεία του Ειρηνοδικείου αποτελούμενη από ένα τμήμα, 
ασχολείται με όλες τις εργασίες και αρμοδιότητες του Ειρηνοδικείου και 
ειδικότερα με την τήρηση της αλληλογραφίας του Προϊσταμένου του Ει¬ 
ρηνοδικείου και της Γραμματείας αυτού, την τήρηση των ατομικών φα- 
κέλλων των δικ. υπαλλήλων σύμφωνα με το άρθρο 87 παρ. 1 Ν.Δ/τος 
1025/71, την τήρηση του βιβλίου αδειών των Ειρηνοδικών και δικ. 
υπαλλήλων, βιβλίο εκθέσεων και πράξεων πειθαρχικών ποινών υπαλ¬ 
λήλων, την σύνταξη και τήρηση των σχετικών εκθέσεων επιθεωρήσεων 
και ετησίων πινάκων Στατιστικής Υπηρεσίας, βιβλίο βιβλιοθήκης, επί¬ 
πλων και σκευών, κάθε εργασία που έχει σχέση με την λογιστική γενικά 
υπηρεσία του Ειρηνοδικείου, όπως η σύνταξη μηνιαίων μισθοδοτικών 
καταστάσεων, γραφικής ύλης και καθαριότητας, είσπραξη και πλη¬ 
ρωμή αποδοχών, είσπραξη και εκτέλεση διαφόρων πιστώσεων, διαχεί¬ 
ριση γραφικής ύλης και καθαριότητας, προμήθεια και διανομή διαφό¬ 
ρων ειδών γραφικής ύλης και υλικών, επιμέλεια εκτυπώσεων διαφόρων 
εντύπων και παρακολούθηση καλής λειτουργίας γραφομηχανών και 
την έκδοση όλων των πιστοποιητικών καθώς και την σύνταξη των εκθέ¬ 
σεων σφραγίσεων και αποσφραγίσεων, τήρηση βιβλίου εφέσεων και την 
σύνταξη αυτών σε ποινικές αποφάσεις ξένων Δικαστηρίων, βιβλίου ειδι¬ 
κού Μητρώου Αγροτικών Συν/σμών, καθώς και Αστικών Συν/σμών, 
τήρηση βιβλίου καταθέσεων αγωγών τακτικής διαδικασίας, εκούσιας 
δικαιοδοσίας, ειδικής διαδικασίας, με τα αντίστοιχα βιβλία πινακίων, 
ασφαλιστικών μέτρων, μικροδιαφορών και διαταγών πληρωμής, με την 
συμμετοχή των υπαλλήλων στις συνεδριάσεις όλων των διαδικασιών, 
την τήρηση-καθαρογραφή των οικείων πρακτικών, την δημοσίευση 
όλων των πολιτικών αποφάσεων μικροδιαφορών και διαταγών πληρω¬ 
μής καθώς και την καθαρογραφή αυτών. Την επιμέλεια για θεώρηση 
των αποφάσεων, την έκδοση αντιγράφων, απογράφων και παραλαβή 
σχετικών και την τακτοποίηση όλων των αποφάσεων αγωγών, αιτή¬ 
σεων εκθέσεων και πράξεων και φακέλλων στο Αρχείο. Βιβλίο εισηγητι¬ 
κών εκθέσεων άλλων δικαστηρίων, πράξεων Ειρηνοδικών και την διε¬ 
ξαγωγή μαρτυρικών καταθέσεων επ’ αυτών, εφέσεων, ανακοπών, αναι¬ 
ρέσεων αναψηλάφησης, κοινοποιουμένων προγραμμάτων πλειστηρια- 
σμού και κατασχέσεων, καθώς και όλα τα βιβλία ευρετηρίων αγωγών, 
αιτήσεων και αποφάσεων. Την τακτοποίηση και αρχειοθέτηση όλων 
των Φ.Ε.Κ. Η δε απασχόληση κάθε ενός δικαστ. υπαλλήλου που υπηρε¬ 
τεί σήμερα στην Γραμματεία του δικαστηρίου αυτού έχει καθοριστεί με 
την με τον ίδιο αριθμό πράξη κανονισμού εργασίας που αποτελεί συνέ¬ 
χεια της παρούσας. 

ΜΕΤΑΒΑΤΙΚΗ ΔΙΑΤΑΞΗ 
Άρθρο 8ο 

Οι τακτικές δικάσιμοι πολιτικών υποθέσεων που έχουν ορισθεί για 
όλο το έτος 1992, θα ισχύουν όπως αναγράφονται λεπτομερώς στον 
επισυναπτόμενο στην παρούσα αναλυτικό πίνακα με εξαίρεση τις τυχόν 
εκλογικές περιόδους κατά τη διάρκεια του έτους. 

ΚΕΦΑΛΑΙΟ ΤΡΙΤΟ 
ΠΤΑΙΣΜΑΤΙΚΕΣ ΥΠΟΘΕΣΕΙΣ 
Άρθρο 9ο 

1) Τακτικής διαδικασίας προσδιορίζονται κάθε Τρίτη ημέρα της 
εβδομάδος και ώρα 9.00 π.μ. σε 2-3 δικασίμους κάθε μήνα ανάλογα με 
τις ανάγκες και τις υποδείξεις του Δημοσίου Κατηγόρου, όπως αναλυ¬ 
τικά αναγράφονται στον επισυναπτόμενο αναλυτικό πίνακα. 

2) Αυτοφώρου διαδικασίας όλες τις εργάσιμες ημέρες της εβδομά¬ 
δας. 


3) Προανακρίσεις κάθε ημέρα από 8.30 - 13.00. 

4) Μεταβατικό Μονομελές Πλημ/κείο Αθηνών που συνεδριάζει στην 
Καλλιθέα ημέρα Τρίτη συνήθως την τελευταία εβδομάδα κάθε μήνα και 
συγκεκριμένα όπως αναγράφονται στον επισυναπτόμενο αναλυτικό πί¬ 
νακα. 

Άρθρο 10ο 

Η ισχύς του Κανονισμού αυτού αρχίζει από την επόμενη ημέρα της 
έγκρισης ή τροποποίησής του από τον Υπουργό Δικαιοσύνης. 

Κρίθηκε, αποφασίστηκε και εκδόθηκε στην Καλλιθέα στις 30 Δεκεμ¬ 
βρίου 1991. 

Η Προϊσταμένη του Ειρηνοδικείου 

ΔΕΣΠΟΙΝΑ ΑΠΟΣΤΟΛΟΥ-ΒΡΑΝΑ 
Η Ειρηνοδίκης 
ΕΛΕΝΗ ΛΑΓΓΑΡΗ-ΖΩΪΔΗ 
Ο Προϊστάμενος της Γραμματείας 
ΓΕΩΡΓΙΟΣ ΖΩΝΟΥΔΑΚΗΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

Αριθ. 19623 (5) 

Κανονισμός αριθμός 2/1992. 

Εσωτερικός Κανονισμός του Συμβουλίου της Επικράτειας. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Έχοντας υπόψη το άρθρο 71 του π.δ. 18/1989 «Κωδικοποίηση 
διατάξεων νόμων για το Συμβούλιο της Επικράτειας» (ΦΕΚ 8, τ.Α’) 
(άρθρ. 66 ν.δ. 170/1973, ΦΕΚ 229, τ.Α’), αποφασίζει: 

Άρθρο 1 

Η Ολομέλεια του Δικαστηρίου συνεδριάζει τακτικά κάθε Παρασκευή 
στις 09.30'. 

Άρθρο 2 

Το Α' Τμήμα συνεδριάζει τακτικά κάθε Δευτέρα στις 09.30'. 

Άρθρο 3 

Το Β' Τμήμα συνεδριάζει τακτικά κάθε Τετάρτη στις 09.30". 

Άρθρο 4 

Το Γ' Τμήμα συνεδριάζει τακτικά κάθε Πέμπτη στις 09.30'. 

Άρθρο 5 

Το Δ' Τμήμα συνεδριάζει τακτικά κάθε Τρίτη στις 09.30’. 

Άρθρο 6 

Το Ε’ Τμήμα συνεδριάζει τακτικά κάθε Δευτέρα στις 18.30’. 

Άρθρο 7 

Το Ε' Τμήμα συνέρχεται σε διάσκεψη για επεξεργασία των κανονιστι¬ 
κών διαταγμάτων κάθε Τετάρτη στις 09.30’ και κάθε Πέμπτη στις 

09.30’. 

Άρθρο 8 

Ο Πρόεδρος και οι Αντιπρόεδροι μπορούν να κατανέμουν τις υποθέ¬ 
σεις της Ολομέλειας και των Τμημάτων στα οποία ο καθένας προΐστα- 
ται, αντίστοιχα, σε περισσότερους σχηματισμούς, ορίζοντας ώρες συνε- 
δριάσεως των λοιπών, πλην του πρώτου, σχηματισμών της Ολομέλειας 
ή των Τμημάτων σε άλλες ώρες της ίδιας ημέρας. 

Άρθρο 9 

Ο Πρόεδρος και οι Αντιπρόεδροι μπορούν να ορίζουν και έκτακτες συ¬ 
νεδριάσεις της Ολομέλειας ή των Τμημάτων, αντίστοιχα. 

·· ·.; Άρθρο 10 

Η ισχύς του Κανονισμού αυτού, που αντικαθιστά τον Κανονισμό 23/ 
1977 που ισχύει μέχρι σήμερα, αρχίζει την 1η Απριλίου 1992. 

Για το λόγο αυτό συντάχθηκε το πρακτικό αυτό που θα δημοαιευθεί 
στην Εφημερίδα της Κυβερνήσεως. 

Αθήνα. 13 Μαρτίου 1992 

Ο Πρόεδρος Ο Γραμματέας 

Β. ΜΠΟΤΟΠΟΤΛΟΣ ΦΡ. ΚΑΜΠΑΝΗΣ 

-♦- 

Αριθ. 26691 (6) 

Τοποθετήσεις Παρέδρων του Συμβουλίου της Επικράτειας σε τμήματα. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Αποτελούμενο από τα μέλη του, Βασ. Μποτόπουλο, Πρόεδρο, Δ. 
Μαργαρίτη, Σ. Γιάγκα, Αντιπροέδρους και τους Συμβούλους, Φ. Κατ- 
ζούρο, Α. Μαρίνο, Γ. Γραίγο, Αδ. Φαρμάκη, X, Μακρίδη, Γ. Κοσμά, 
Στ. Σαρηβαλάση, Α. Τσαμπάση, Ν. Παπαδημητρίου, Ηλ. Παπαγεωρ- 
γίου, Π. Ζ. Φλώρο, I. Μαρή, Μ. Παληατσάρα, Θ. Χατζηπαύλου, Γ. 
Παναγιωτόπουλο, Φ. Στεργιόπουλο, Ν. Ντοϋβα, Γ. Σταυρόπουλο, Δ. 
Κωστόπουλο, Κ. Μενουδάκο, Γ. Ανεμογιάννη, Π.Ν. Φλώρο. Οι Αντι¬ 
πρόεδρο, Κ.Μ. Χαλαζωνίτης, Μιχ. Δεκλερής, Χρ. Φατούρος και οι 
Σύμβουλοι Π. Αθανασοπούλου, Γ. Κουτνατζής, Τ. Κούνδουρος, I. Τζε- 
βελεκάκης, Γ. Κουβελάκης, Κ.Γ. Χαλαζωνίτης, Λ. Οικονόμου, Γ. Δε- 
ληγιάννης, Π. Παραράς, Π. Χριστόφορος, Μιχ. Βροντάκης, Σ. Χαρα- 
λαμπίδης, Σ. Καραλής και Ε. Γαλανού, προσκλήθηκαν αλλά δεν εμφα¬ 
νίσθηκαν γιατί είχαν κώλυμα. Ο Σύμβουλος Σ. Ρίζος προσήλθε, αλλά 
αποχώρησε ως νεώτερος σύμφωνα με το άρθρο 8 του Π.Δ. 18/1989 
(Κωδικοποίηση διατάξεων νόμων για το Συμβούλιο της Επικράτειας), 
για να διατηρηθεί περιττός ο αριθμός των μελών που μετέχουν στην 
Ολομέλεια. 

Συνήλθε στο κατάστημά του την 6 Μαρτίου 1992, ημέρα Παρα¬ 
σκευή και ώρα 9.30 π.μ. Ήταν παρών και ο Γραμματέας Φρ. Καμπά- 
νης, Προϊστάμενος της Διεύθυνσης της Γραμματείας του Συμβουλίου 
της Επικράτειας, με βαθμό Α' της κατηγορίας ΠΕ. Θέμα της συζήτη¬ 
σης σύμφωνα με την πρόσκληση του Προέδρου ήταν η τοποθέτηση Πα¬ 
ρέδρων σε Τμήματα. 

Το Συμβούλιο αφού έλαβε υπόψεί τις διατάξεις του άρθρου 9 του 
Π.Δ. 18/1989 που έχει τον τίτλο «Κωδικοποίηση διατάξεων νόμων 
για το Συμβούλιο της Επικράτειας και το 1/1992 πρακτικό της Ολο¬ 
μέλειας σε Συμβούλιο, αποφασίζει: 

Την τοποθέτηση των Παρέδρων Ευθ. Αντωνοπούλου, Γ. Τσιμέκα, 
Σπυρ. Μαρκάτη, Παν. Καρλή και την ανασυγκρότηση των Τμημάτων 
δια της ανακατανομής σε αυτά των Παρέδρων ως ακολούθως: 

Στο Α' Τμήμα: Οι Πάρεδροι: 1) Θ. Παπαευαγγέλου, 2) Δ. Μπριό- 
λας, 3) Δ. Μαρινάκης, 4) Γ. Παπαγεώργίου, 5) I. Καπελούζος, 6) Ν. 
Στάθης, 7) Ε. Τσούμπα - Δάρζέντα και 8) Δ. Σκαλτσούνης. 

Στο Β' Τμήμα: Οι Πάρεδροι:. 1) Ν, Σκλίας, 2) Α. Γκότσης, 3) Ε. 
Σαρπ, 4) Ν. Μαρκουλάκης, 5) Π. Κοτσώνης, 6) Κ. Βιολάρης, 7) Ε. 
Αναγνωστοπούλου, 8) Ε. Νίκα, 9) I. Γράβαρης, 10) Ε. Αντωνόπουλος 
και 11) Σ. Μαρκάτης. 

Στο Γ’ Τμήμα: Οι Πάρεδροι: 1) Γ. Παπαμεντζελόπουλος, 2) Π. Πι- 
κραμμένος, 3) Α. Θεοφιλοπούλου, 4) Ν. Σακελλαρίου, 5) Εμμ. Δαρζέ- 
ντας, 6) Χρ. Ράμμος, 7) Α. Σακελλαροπούλου, 8) Γ. Ποταμιάς, 9) Μ. 
Γκορτζολίδου, 10) Γ. Τσιμέκας και 11) Π. Καρλή. 

Στο Δ' Τμήμα: Οι Πάρεδροι: 1) Φ. Αρναούτογλου, 2) Δ. Πετρούλιας, 
3) Α. Συγγούνα, 4) Σπ. Παππάς, 5) Ελ. Δανδουλάκη, 6) Στ. Χαραλά- 
μπους, 7) Μ. Βηλαράς και 8) Κ. Ευστρατίου. 

Στο Ε' Τμήμα: Οι Πάρεδροι: 1) Ν. Ρόζος, 2) Αθ. Ράντος, 3) Μ. Κα- 
ραμανώφ, 4) I. Μαντζουράνης, 5) Αικ. Χριστοφορίδου, 6) Δ. Αλεξαν- 
δρής και 7) Ελ. Κωνσταντινίδου. 

Για την πιστοποίηση των πιο πάνω συντάσσεται το παρόν πρακτικό. 

Αθήνα, 12 Μαρτίου 1992 

Ο Πρόεδρος Ο Γραμματέας 

Β. ΜΠΟΤΟΠΟΥΛΟΣ ΦΡ. ΚΑΜΠΑΝΗΣ 


Αριθ. Υ ΠΠ Ο/ΔΙ ΟΙΚ/Β/1236 6 (7) 

Διορισμός μελών του Διοικητικού Συμβουλίου του Ταμείου διαχείρισης 
πιστώσεων για εκτέλεση αρχαιολογικών έργων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 4 του Ν. 2021/92 «Ταμείο διαχείρισης 
πιστώσεων για την εκτέλεση αρχαιολογικών έργων και άλλες διατά¬ 
ξεις» (ΦΕΚ 36/Α/4.3.92). 

2. Την ΥΠΠΟ/ΓΝΟΣ/49610/28.11.90 κοινή υπουργική από¬ 
φαση «Εξαίρεση από τον περιορισμό των τριών υπογραφών» (ΦΕΚ 
743/Β/29.11.90), αποφασίζουμε: 

Διορίζουμε τους κατωτέρω ως μέλη του Διοικητικού Συμβουλίου του 
Ταμείου διαχείρισης των πιστώσεων για την εκτέλεση αρχαιολογικών 
έργων, με τριετή θητεία, ως εξής: . 

1. Τον Δημήτριο Παπαπετρόπουλο, Νομικό Σύμβουλο του Κράτους 
στο ΥΠΠΟ, ως Πρόεδρο. 

2. Τον Ανδρέα Βασιλόπουλο, Γενικό Δ/ντή Διοικ. Υποστήριξης του 
ΥΠΠΟ. 

3. Την Ηώ Ζερβουδάκη, Δ/ντρια Προϊστορικών και Κλασσικών Αρ¬ 
χαιοτήτων του ΥΠΠΟ. 

4. Τον Ιορδάνη Δημακόπουλο, Δ/ντή Αναστήλωσης Αρχαίων Μνη¬ 
μείων του ΥΠΠΟ. 

5. Τον Νικόλαο Ζία, Δ/ντή Βυζαντινών και Μεταβυζαντινών Μνη¬ 
μείων του ΥΠΠΟ. 

6. Τον Αθανάσιο Οικονομόπουλο, Δ/ντή Αναστήλωσης Βυζαντινών 
και Μεταβυζαντινών Μνημείων του ΥΠΠΟ και 

7. Τον Τρύφωνα Τούμπη, Δ/ντή του Γεν. Λογιστηρίου του Κράτους, 
της Δ/νσης Δημοσίου Χρέους. 

Τον Πρόεδρο του Δ.Σ. απουσιάζοντα ή κωλυόμενο αναπληρώνει ένας 
από τους ανωτέρω αναφερόμενους Γεν. Δ/ντές και εν ελλείψει Γεν. Δ/ 
ντών ένας από τους ανωτέρω κατά σειρά αναφερόμενους Δ/ντές. 

Οι αποφάσεις λαμβάνονται κατά πλειοψηφία των παρόντων μελών. 
Σε περίπτωση ισοψηφίας υπερισχύει η ψήφος του Προέδρου. Το Δ.Σ. ευ- 
ρίσκεται σε απαρτία όταν παρίστανται τουλάχιστον 5 μέλη. Όταν συζη- 
τείται θέμα προσωπικού καλείται να παραστεί, άνευ ψήφου, εκπρόσω¬ 
πος του συλλόγου που εκπροσωπεί τους εργαζόμενους στα συγκεκρι¬ 
μένα έργα. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 16 Μύφτίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αρι θ. 2655 (8) 

Επανασύσταση Σχολικής Επιτροπής Δημοτικού Σχολείου Αγ. Θέκλης 
Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Την αριθμ. 2918/90 απόφασή μας περί συστάσεως Νομικού 
Προσώπου με την επωνυμία «Σχολική Επιτροπή Α/θμιας Εκπ/σης Δη¬ 
μοτικού Σχολείου Αγ. Θέκλης» που δημοσιεύθηκε στο ΦΕΚ 30 ΝΠΔΔ/ 
28.2.91. 

2. Την αριθμ 11/92 απόφαση Κοινοτικού Συμβουλίου Αγ. Θέκλης 
περί επανασύστασης σχολικής επιτροπής Δημοτικού Σχολείου Αγ. Θέ¬ 
κλης. 

3. Τις διατάξεις α) του άρθρου 187 του Π. Δ/τος 323 (Δ.Κ.Κ.) β) 
του άρθρου 5 του Ν. 1984/40 «Για την Ακαδημία Αθηνών και άλλες 
εκπαιδευτικές διατάξεις» και γ) του Π.Δ. 331/83 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες», αποφασί¬ 
ζουμε: 

1) Την Επανασύσταση της Σχολικής Επιτροπής Δημοτικού Σχολείου 
Κοινότητας Αγ. Θέκλης με την επωνυμία «Σχολική Επιτροπή Δημοτι¬ 
κού Σχολείου Αγ. Θέκλης». 

2) Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης," τηλεφώνου, 
αποχέτευσης, αναλωσίμων υλικών κ.λπ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3) Το Νομικό πρόσωπο διοικείται από δμελές Διοικητικό Συμβούλιο 
α) από του Πρόεδρο της Αγ. Θέκλης ως Πρόεδρο β) ένα Κοινοτικό Σύμ¬ 
βουλο γ) Του Δ/υτή του Δημοτικού Σχολείου Αγ. Θέκλης δ) τον εκπρό¬ 
σωπο του Συλλόγου Γονέων και Κηδεμόνων ε) ένα δημότη. 

4) Η Θητεία του πρώτου Δ.Σ. του Νομικού Προσώπου λήγει με τη 
λήξη της παρούσης Κοινοτικής περιόδου. Το Δ.Σ. εκλέγει αντιπρόεδρο. 

5) Πόροι του νομικού προσώπου είναι: Η ετήσια επιχορήγηση της 
Κοινότητας. Η ετήσια επιχορήγηση του κράτους. Κάθε είδους εισφορές, 
δωρεές, κληρονομιές, κληροδοσίες, εισπράξεις από το αντίτιμο των πα- 
ρεχομένων πραγμάτων ή υπηρεσιών. Πρόσοδοι από την περιουσία του. 

Το Νομικό πρόσωπο εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του Δ.Σ. και όταν αυτός απουσιάζει ή κω¬ 
λύεται από του Αντιπρόεδρο. 

Η αριθμ. 2918/90 απόφασή μας ανακαλείται. 

Η παρούσα να δημοσιευθεί στην Εφημερίδα της Κυβερνήσεως. 

Αργοστόλι, 3 Μαρτίου 1992 

Ο Νομαρχών Διευθυντής 
Μ. ΡΑΓΚΑΣ 

- ♦ - 

Αριθ. 838 (9) 

Ανασυγκρότηση Δ.Σ. του ΑΟΣΑΚ. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις δ/ξεις του Ν. 3704/57 «περί συστάσεως ΑΟΣΑΚ». 

2. Τις δ/ξεις του από 20.1.58 ΒΔ «περί καθορισμού συνθέσεως και 
τρόπου εκλογής Δ.Σ., του ΑΟΣΑΚ και των ΕΤΕ αυτού. 

3. Την 119793/24.6.82 κοινή απόφαση Υπουργών Προεδρίας 
Κυβ/σεως και Γεωργίας» που δημοσιεύθηκε στο ΦΕΚ 436/Β/ 
24.6.82 και προβλέπει την ανασύνθεση του Δ.Σ. του ΑΟΣΑΚ. 

4. Την 99090/169/Φ. 28.1/24.4.85 κοινή απόφαση Υπουργών 
Προεδρίας Κυβ/σεως και Γεωργίας που προβλέπει την ανασύνθεση του 
Δ.Σ. του ΑΟΣΑΚ. 

5. Το ΝΔ. 532/70 και τα τροποποιητικά αυτού ΒΔ.709/70 & 
192/72 «περί Δ. Απ/σης». 

6. Το ΠΔ. 332/7.9.84 «περί μεταβιβάσεως αρμοδιοτήτων του 
ΥΠ.ΓΕ και των Προϊ/νων Διαν/κών Υπηρεσιών στους Νομάρχες. 

7. Το με αριθ. 375/24.10.91 έγγραφο του Πρωτοδικείου Κορίνθου 
με το οποίο μας διαβιβάστηκαν τα πρακτικά εκλογής αντιπροσώπων 
και αναπληρωτών τους για την ανασυγκρότηση του Δ.Σ. του ΑΟΣΑΚ. 

8. Την αριθ. 4759/12.11.91 προηγούμενη απόφασή μας. 

9. Το αριθ. 174539/4.7.90 έγγραφο του ΥΠ.ΓΕ που κοινοποιή¬ 
θηκε ο Ν. 1884/90 άρθρο 40 ΦΕΚ 81 Α 16.6.90. 

10. Το με αριθ. πρωτ. 452/25.2.92 έγγραφό μας με το οποίο ζητή¬ 
σαμε πρόταση από την Δ/νση Γεωργίας για αντικατάσταση του τακτι¬ 
κού μέλους στο Δ.Σ. του ΑΟΣΑΚ τον Ρούγγα Νικόλαο λόγω συνταξιο- 
δότησης και στη συνέχεια το 3591/2.3.92 έγγραφο της Δ/νσης Γεωρ¬ 
γίας που είναι σχετικό με τον ορισμό νέων μελών στο Δ.Σ., αποφασί¬ 
ζουμε: 

1. Αντικαθιστούμε λόγω συνταξιοδότησης τον εκπρόσωπο της Δ/ 
νσης Γεωργίας Γεωπόνο Ρούγγα Νικόλαο με τον γεωπόνο Δελήμπαση 
Κίμωνα με Α' βαθμό αναπληρούμενο από τον Κατσιμπούλα Χρήστο της 
ίδιας υπηρεσίας. 

11. Στο Δ.Σ. θα προεδρεύει ο Δελήμπασης Κίμωνας αναπληρούμενος 
από τον Νικ. Χαβγιέ Δ/ντή Δ/νσης Εγγ. Βελτιώσεων. 

III. Κατά τα λοιπά εξακολουθεί να ισχύει η προηγούμενη απόφασή 
μας 4759/12.11.91. 


Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 4 Μαρτίου 1992 

Ο Νομάρχης 

ΧΡ. ΛΑΔΙΑΣ 

- * - 

Αριθ. 2057 (10) 

Σύσταση Δημοτικού Νομικού Προσώπου στο Δήμο Σητείας Ν. Λασι- 
θϊου με την επωνυμία «Σχολική Επιτροπή Ειδικού Δημοτικού Σχο¬ 
λείου Σητείας». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 162 και 187 του Π.Δ. 323/89 (ΔΚΚ). 

2. Τις διατάξεις του άρθρου 5 παρ. 8 του Ν. 1894/1991 «Για την 
Ακαδημία Αθηνών και άλλες εκπαιδευτικές διατάξεις». 

3. Την αριθμ. 69/92 απόφαση του Δημ. Συμ/λίου Σητείας με την 
οποία συστήνεται Νομικό Πρόσωπο με την επωνυμία «Σχολική Επι¬ 
τροπή Ειδικού Δημοτικού Σχολείου Σητείας». 

2. Σκοπός του νομικού προσώπου είναι: 

- η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- η εκτέλεση μικρών έργων για επισκευή και συντήρηση των διδα¬ 
κτηρίων 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικ/κής λειτουργίας της σχολικής μονά¬ 
δας. 

3. Το νομικό πρόσωπο διοικείται από 3μελές διοικ/κό συμ/λιο απο- 
τελούμενο από: 

α) εκάστοτε δήμαρχο ή Δημοτικό Σύμβουλο ως Πρόεδρο, οριζόμενο 
από το Δημοτικό Συμβούλιο, 

β) Τον εκάστοτε Δ/ντή του Σχολείου 

γ) Εκπρόσωπο του Συλλόγου Γονέων και Κηδεμόνων οριζόμενο από 
το Σύλλογο του Σχολείου 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας δημοτικής περιόδου. Η θητεία του Διοικ/κού Συμ/ 
λίου ακολουθεί τη δημοτική περίοδο. 

Το Δ.Σ. εκλέγει αντιπρόεδρο και γραμματέα 

5. Πόροι του Νομικού Προσώπου είναι: 

α. Ετήσια επιχορήγηση του Δήμου εκ δρχ. 200.000 
β'. Ετήσια επιχορήγηση του Κράτους 
γ. Κάθε είδους εισφορές, δωρεές, κληρονομιές, κληροδοσίες 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτή απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Άγιος Νικόλαος, 4 Μαρτίου 1992 

Ο Νομάρχης 
Κ. ΧΑΤΖΗΔΑΚΗΣ 

-φ- 

Αριθ. 2223 (11) 

Σύσταση αμιγούς Κοινοτικής Επιχείρησης με την επωνυμία «Κοινοτική 
Επιχείρηση Τουριστικής Ανάπτυξης και Αξιοποίησης της Κοινότη¬ 
τας Παλαικάστρου Σητείας» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 260 του Π.Δ. 323/89 (ΔΚΚ). 

2. Την αριθμ. 25027/9.4.1984 απόφαση του Υπουργού Εσωτερι- 

κών που δημοαιεύθηκε στο 244/19.4.1981 ΦΕΚ τεύχος Β'. 

3. Το αριθμ. 250/1989 Π.Δ. που δημοαιεύθηκε στο ΦΕΚ 118/ 

10.5.89 τεύχος Α' «Μεταβίβαση αρμοδιοτήτων του Υπουργού Εσωερι- 
κών στους Νομάρχες». . . 

4. Την αριθμ. 8/92 απόφαση του Κ.Σ. Παλαικάστρου του Νομού 
Λασιθίου, αποφασίζουμε: 

1. Συνιστούμε στην Κοινότητα Παλαικάστρου επαρχίας Σητείας του 
Νομού Λασιθίου, Αμιγή Κοινοτική Επιχείρηση με την επωνυμία «Κοι¬ 
νοτική Επιχείρηση Τουριστικής Ανάπτυξης και Αξιοποίησης της Κοινό¬ 
τητας Παλαικάστρου» ως ίδιο Νομικό Πρόσωπο Ιδιωτικού δικαίου το 
οποίο διέπεται από τις διατάξεις των άρθρων 260 έως 267, 274 και 
287 του Π.Δ/τος 323/89 (Δημ/κός και Κοινοτικός Κώδικας). 

2. Σκοπός της Επιχείρησης είναι: 

α) Η αξιοποίηση των παραλιών Βάι, Κουρεμένες, Χιώνα 
β) Ίδρυση και λειτουργία Τουριστικού Γραφείου 
γ) Κατασκευή και εκμετάλλευση ΡΑΚΚΙΝΟ στην παραλία Βάι 
δ) Αξιοποίηση οικοπέδου Κοιν/τας με την κατασκευή ενοικιαζομέ- 
νων δωματίων, αίθουσα συνεδριάσεων 

ε) Οποιαδήποτε δραστηριότητα επιχειρηματική ή μη που θα κριθεί 
.απαραίτητη και αφορά την ανάπτυξη της Κοιν/τας Παλαικάστρου 

3. Η επιχείρηση διοικείται από πενταμελές (5) Διοικητικό Συμβούλιο 
που τα μέλη του ορίζονται μαζί με τους αναπληρωτές από το Κοινοτικό 
Συμβούλιο. 

Από τα μέλη του Δ.Σ. δύο (2) είναι αιρετοί εκπρόσωποι της Κοινότη¬ 
τας, ένας (1) είναι εκπρόσωπος του Συλλόγου Επαγγελματοβιοτεχνών 
Παλαικάστρου, ένας (1) επιστήμονας δημότης της Κοινότητας και ένας 
(1) απλός δημότης της Κοινότητας. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων όταν η επιχείρηση απασχολεί περισσότερους από εί¬ 
κοσι (20) εργαζόμενους. 

4. Η διάρκεια της επιχείρησης είναι δέκα πέντε (15) έτη από τη δη¬ 
μοσίευση της απόφασης αυτής στην Εφημερίδα της Κυβέρνησης. 

5. Έδρα της Επιχείρησης είναι το Παλαίκαστρο της Κοιν/τας Πα- 
λαικάστρου του Νομού Λασιθίου. 

6. Η Κοινότητα διαθέτει στην Επιχείρηση το ποσό των πέντε εκατομ¬ 
μυρίων (5.000.000) δρχ. ως αρχικό κεφάλαιο. 

7. Πόροι της επιχείρησης είναι: Τα έσοδα από την άσκηση της δρα- 
στηριότητάς της, πρόσοδοι από την περιουσία της, δάνεια, κληρονομιές, 
δωρεές και λοιπές επιχορηγήσεις. 

8. Η επιχείρηση διαλύεται: 

α) Με απόφαση του Κοιν/κού Συμβουλίου, με την απόλυτη πλειοψη- 
φία των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της Επιχείρησης και 
γ) Σε περίπτωση πτώχευσης της Επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζει το Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στην Κοινότητα. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι- 
χειρήσεως διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ. 323/89 και την αριθμ. 25027/ 
9.4.84 απόφαση του Υπουργού Εσωτερικών που δημοαιεύθηκε στο 
ΦΕΚ 244/19.4.1984 τεύχος Β'). 

Η απόφαση αυτή να δημοσιευθεί στην Εφημερίδα της Κυβερνήσεως. 
Άγιος Νικόλαος, 4 Μαρτίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. 1493 (12) 

Συμπλήρωση Πειθαρχικών Συμβουλίων Δικηγορικού Συλλόγου 
Αθηνών. 

Ο ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ 

Το Διοικητικό Συμβούλιο του Δικηγορικού Συλλόγου Αθηνών, στη 
συνεδρίασή του της 13.2.1992, αποφάσισε τη συμπλήρωση των Πει¬ 
θαρχικών Συμβουλίων του με τους παρακάτω Δικηγόρους Αθηνών που 
έχουν τα υπό του νόμου απαιτούμενα προσόντα: 

1. Κωνσταντίνος Φεταλίδης 

2. Ιωάννα Βατσολάκη 

3. Σταμάτης Καμπάνης 

4. Εμμανουήλ Λεβαντάκης 

5. Θεόδωρος Δάλλας 

6. Αλεξάνδρα Κουρή 

7. Σοφία Δροσοπούλου 

8. Λουκία Βλάχου 

9. Γρηγόρης Μπελαντής 

10. Παναγιώτης Καρτσώλης 

11. Δημήτριος Κωστάκης 

12. Κώστας Μαρκάκης 

13. Αναστάσιος Μίντζιας 

14. Κώστας Κούτρας 

15. Γιώργος Αποστολίδης 

16. Γιώργος Μαυροειδής 

17. Διονύσιος Τριφωνόπουλος 

18. Φραγκίσκος Πολυκράτης 

19. Ιωάννης Παναγιωτάκης 

20. Γεώργιος Τασσόπουλος 

21. Γεώργιος Κοσμόπουλος 

22. Βασίλειος Γκούβας 

23. Χρήστος Λιούλιος 

24. Σωτήριος Μαύρος 

25. Παναγιώτης Νικολακόπουλος 

26. Στέλιος Φραγκουδάκης 

27. Παναγιώτης Φράγκος 

28. Κωνσταντίνος Καλλιγάς 

29. Χαράλαμπος Βερνάρδος 

30. Κωνσταντίνος Κυρκιλής 

31. Χρίστος Θεοδωρακόπουλος 

32. Γιώργος Χατζηαγγελίδης 

33. Χαράλαμπος Αναλυτής 

34. Νικόλαος Σπεντζούρης 

35. Θεόδωρος Γεωργάκης 

Αθήνα, 18 Φεβρουάριου 1992 
Ο Πρόεδρος 

ΣΩΤΗΡΗΣ ΠΟΛΥΔΩΡΑΣ 
Ο Γενικός Γραμματέας 
ΘΕΟΧΑΡΗΣ ΒΑΣΙΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΓΕΧ 

104 32 

22.3211 ΥΡΕΤ 6Β 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β’ 

» . 

23.000 

γ) 

» » 

» 

Γ 

» 

7.000 

δ) 

» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

·) 

» » 

» 

Α.Ε. & Ε.Π.Ε. 

» 

50.000 

ισ) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

* 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























